《常州寄吕进之五言一首》
宋代·王安礼

峨峨霍邱上，可以望九州。衮衮蔡河底，日夜无停留。

子与山水近，官冗亦少休。登高望我居，寄书托东舟。

非唯慰我思，亦以解子忧。我欲问子讯，冰泥塞邗沟。

又欲识子处，东山岂高邱。惜哉所处异，会合宁易求。

何时春风来，从我繁台游。

作者简介：王安礼（1034年--1095年），字和甫，北宋政治家、诗人。抚州临川（今江西省抚州市） 人，王安石同母四弟。生于宋仁宗景祐元年，卒于哲宗绍圣二年，年六十二岁，官至尚书左丞。世称王安礼、王安国、王雱为“临川三王”。著有《王魏公集》20卷。